b'\n_START_ARTICLE_\nBarcelonski disput\n_START_SECTION_\nUvod\n_START_PARAGRAPH_\nUradno razpravo je organiziral Raymond de Penyafort, Christianijev predstojnik in spovednik kralja Jakoba I. Christiani je bil pridigar v Provansi. Domneval je, da bo njegova razlaga Talmuda, podprta s strahom, povzro\xc4\x8dila gnev med cerkvenimi dostojanstveniki, zato je kralju zagotovil, da bo dokazal resnico o kr\xc5\xa1\xc4\x8danstvu v Talmudu in drugih rabinskih spisih. Kralj je njegov izziv sprejel in na razpravo povabil Nahmana, ki se je vabilu odzval pod pogojem, da mu zagotovi popolno svobodo govora._NEWLINE_Razprave so potekale pred celim dvorom Jakoba I. Zaradi popolne svobode govora je bil disput pristna  konfrontacija med kr\xc5\xa1\xc4\x8danstvom in judovstvom, v kateri  so pri\xc5\xa1le na plano temeljne razlike med obema verstvoma.\n_START_SECTION_\nZaklju\xc4\x8dek\n_START_PARAGRAPH_\nJudovski prebivalci Barcelone so v strahu pred zamero dominikancev rotili Nahmana, naj razpravo prekine, kralj, seznanjen z njihovo zaskrbljenostjo, pa je zahteval, da se nadaljuje. Na koncu razprave je kralj Nahmana nagradil s 300 zlatniki in izjavil, da nikoli pred tem ni sli\xc5\xa1al, da je bila \xc2\xbbkrivi\xc4\x8dna obto\xc5\xbeba tako veli\xc4\x8dastno obranjena\xc2\xab. Na \xc5\xa1abat po razpravi je v barcelonsko Veliko sinagogo, eno najstarej\xc5\xa1ih v Evropi, pri\xc5\xa1el tudi kralj in judovske vernike nagovoril:  \xc2\xbbDogodek brez primere v srednjem veku\xc2\xab.\n_START_SECTION_\nPosledice\n_START_PARAGRAPH_\nKer so dominikanci razglasili svojo zmago, je Nahman zapustil Aragonijo in se nikoli ve\xc4\x8d vrnil. Leta 1267 se je preselil v Palestino in v  jeruzalemskem Starem mestu ustanovil Rambanovo sinagogo, najstarej\xc5\xa1o v Jeruzalemu. _NEWLINE_Avgusta  1263 je Jakob I. ukazal, da se iz Talmuda izbri\xc5\xa1ejo vsi za kristjane sporni odlomki. Nalogo je opravila skupina cenzorjev, ki so je sestavljali barcelonski \xc5\xa1kof Arnoldo de Guerbo, Raymond de Penyafort in dominikanci Arnoldo de Legarra, Pedro de Janua in Ram\xc3\xb3n Mart\xc3\xad, avtor knjige Pugio Fidei (Bodalo vere).'